“Liverpul” etakchisidan ayrildi

Angliyaning "Liverpul" klubi yarim himoyachisi Filippe Koutino jarohati tufayli 5-6 hafta jamoasiga yordam bera olmaydi. Bu haqda The Guardian nashri xabar bermoqda. 
Braziliyalik futbolchi tibbiy ko`rikdan o`tganidan so`ng tizzasidagi bo`g`imlar shikastlangani ma`lum qilindi. "Liverpul" klubidagilar 15 yanvarda  "Manchester Yunayted"ga qarshi kechadigan uchrashuvga qadar, 24 yoshli futbolchining tiklanishidan umidvor bo`lishmoqda.
Eslatib o`tamiz, Koutino APLning ushbu mavsumida  13 uchrashuvda maydonga tushib beshtadan gol va golli uzatmaga mualliflik qilgan.